SÉANCE 27 COURS DE DIOULA
1. LÉÇON 27 : KALANSEN MUGAN NI WORONFILANAN
1.1. RUBRIQUE DIALOGUE
-
Baro tan ni woronfilanan/Thème 17 : Furusiri kɛcogo mandenkaw fɛ
Furu ye fɛn barakaman ye. N’i si sela furu ma, furukɛwagati ma, i ka kan ka furu kɛ. Bɛɛ ka kan ka furu kɛ. Fɔlɔfɔlɔ mɔgɔw tun bɛ furu bonya. An fɛ yan farafinna, julaw fɛ, cɛ bɛ muso furu.
Muso tun bɛ mamina fɔlɔfɔlɔ sanni furu bɛ kɛ. o laada kelen le. Jeliba lɔyɔrɔ tun ka bon furuko la k’a masɔrɔ ale le bɛ furusira tagama.
Cɛlakaw bɛ woro fan fɔlɔ min bɔ min bɛ muso kɛ jɔn ye, ale jeliba le bɛ taga ni cila ye ka taga o di musolakaw ma. A bɛ segi ka na ni jaabi ye ko woro minana walima ko woro ma mina. Ni woro minan na, o kɔrɔ ye ko denmuso bangebagaw, faw ni baw sɔn na. O bɛ bonya lase somɔgɔw bɛɛ ma, baleman cɛmanw n’a musomanw, tɛnɛnmusow ani belencɛw. O tɛ ɲina mɔgɔ si kɔ fasobonda la. O bɛ lon di ɲɔgɔn ma, lon min na furu bɛ siri.
Mɔgɔw bɛ nan ka bɔ yɔrɔ bɛɛ: cɛkɔrɔbaw, kanbelenw, karamɔgɔw minw bɛ na furu siri, ani musocɛw. Musocɛw ye : Cɛ min bɛ furu kɛ, kɔnyɔcɛ ani a jɛnyɔgɔnw bɛɛ. Tuma caman na, furu caman bɛ siri alamisalon. Denbaw ani denfaw ni seerew bɛ kɔn ka nan.
Ni selifana seli banna, mɔgɔw bɛ gbɛrɛ, bɛɛ b’i sigi i sigiyɔrɔ la. Cɛlakaw ani musolakaw ani karamɔgɔw.
Furu minanw ani furu nafolo bɛ yira bɛɛ la. Dɔw ya fani sanninw bɛ caya, dɔw ta tɛ caya. Bɛɛ n’i seko le.
Denba tagafe ani denfa derekeba bɛ don furuminanw na. Dantigɛli bɛ kɛ mɔgɔw ye. Ni dantigɛli banna, limamu bɛ ɲininkali kɛ : « A ye denfa Sidi ɲininga ko yala a den Moussa bɛ Burama denmuso Fanta fɛ furu la Ala kanma wa ? » jeliba ye sangiman ye ale le bɛ furusira tagama. Seerew fana bɛ yen, a bɛ kɛ bɛɛ ɲana.
Sidi ko : « ɔn-hɔn, Ala kanma an bɛ Fanta fɛ k’a di an dencɛ ma ».
Jama! A k’o mɛn. Limami bɛ ɲininkali kɛ tugu: « a ye denfa Burama ɲininga ko yala a ka a denmuso Fanta di Sidi dencɛ Madu ma furu la Ala kosɔn wa? » Burama ko : « ɔn-hɔn, an ka an denmuso di Sidi dencɛ Moussa ma Ala kosɔn »
O kɔfɛ, Limami bɛ kurana kalan ka furu siri ka dugawu don furuɲɔgɔnmanw ye. O bɛ taga ka domuni kɛ so kɔnɔ. Fitiri selinin kɔfɛ, ni dibi dɔɔnin donna, o bɛ la kɔɲɔmuso kan k’a malɔ ka taga n’a ye a cɛso la k’a d’a cɛ ma.
1.2. Nyiningali : nyinngali ninugu jaabi n balenmancɛ!
-
Muna jeliba lɔyɔrɔ tun ka bon furusiri la ?
-
Jɔn ne bɛ furu siri mandenkaw fɛ ?
-
Cɛlakaw ye jɔn ye?
-
Mun bɛ sɔrɔ muso ya furuminanw kɔnɔ?
-
Mandenkaw fɛ, furusiri bɛ se ka kɛ wagati jumɛn ?
-
Muso bɛ maminan ni mun ye mandenkaw ya laada la
-
furu bɛ siri lon jumɛn tuman caman?
-
Ile nyana, muna furu ye fen baarakaman ye?
-
Muna mɔgɔ caman bɛ ban ka furu kɛ bi tele la?
-
Ile hakili la, furu bɛ bɛn silaman ni kerecɛn cɛ wa?
1.3. DIVERS
Discussions autour des éventuelles préoccupations de l’apprenant à propos des précédents cours ou de situations de communication qu’il souhaite mieux comprendre. Toutes les questions sont les bienvenues.
fra_Latn bam_Latn fra_Latn unk bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn dyu_Latn unk bam_Latn unk bam_Latn unk dyu_Latn unk bam_Latn unk bam_Latn unk bam_Latn unk bam_Latn unk bam_Latn unk bam_Latn unk bam_Latn lmo_Latn fra_Latn